Riigikohtu otsuse aluseks olevas kaasuses toimus vaidlus võlatunnistuse täitmise üle. Kostja oli andnud hagejale võlatunnistuse, milles kinnitas, et võlgneb hagejale 3 000 000 krooni. Hageja esitas kohtule hagiavalduse 500 000 krooni ulatuses. Kohus rahuldas hageja nõude ning hageja pöördus uuesti kohtusse järgmise 500 000 kroonise hagiavaldusega. Nüüd asusid alama astme kohtud aga seisukohale, et hageja on esitanud kostja vastu  teistkordselt sama nõude ning kuna vastav vaidlus on juba lahendatud, puudub hagejal õigus nõuda kostjalt uuesti sama võlgnevust.